รัฐบาลไทย-ข่าวทำเนียบรัฐบาล-กระทรวงมหาดไทย จับมือมูลนิธิสถาบันวิจัยนโยบายเศรษฐกิจการคลัง หารือแนวทางขับเคลื่อนเขตพัฒนาเศรษฐกิจพอเพียง เน้นย้ำหน้าที่ของมหาดไทย คือ การนำอุดมการณ์ไปสู่การปฏิบัติในพื้นที่
วันอังคารที่ 4 กรกฎาคม 2566
04/07/2566
กระทรวงมหาดไทย จับมือมูลนิธิสถาบันวิจัยนโยบายเศรษฐกิจการคลัง หารือแนวทางขับเคลื่อนเขตพัฒนาเศรษฐกิจพอเพียง เน้นย้ําหน้าที่ของมหาดไทย คือ การนําอุดมการณ์ไปสู่การปฏิบัติในพื้นที่
กระทรวงมหาดไทย จับมือมูลนิธิสถาบันวิจัยนโยบายเศรษฐกิจการคลัง หารือแนวทางขับเคลื่อนเขตพัฒนาเศรษฐกิจพอเพียง เน้นย้ําหน้าที่ของมหาดไทย คือการนําอุดมการณ์ไปสู่การปฏิบัติในพื้นที่ให้เกิดเป็นรูปธรรม เพื่อพัฒนาทําให้พี่น้องประชาชนมีคุณภาพชีวิตที่ดีอย่างยั่งยืน
วันนี้ (4 ก.ค. 66) เวลา 09.15 ที่ห้องรับรองปลัดกระทรวงมหาดไทย ชั้น 2 ศาลาว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย ให้สัมภาษณ์สําหรับการศึกษาและเสนอแนะแนวทางการดําเนินการเกี่ยวกับเขตพัฒนาเศรษฐกิจพอเพียง (SEDZ) ด้วยโมเดลเศรษฐกิจใหม่ ซึ่งมี คณะนักวิจัยอาวุโสจากมูลนิธิสถาบันวิจัยนโยบายเศรษฐกิจการคลัง (มูลนิธิ สวค.) ประกอบด้วย ดร.วรรณสินท์ สัตยานุวัตร์ นางสาวชลิดา เพียรสร้าง นายกิจธนันต์ ปัญญาพัฒนสุข นางสาวผาณิต ชวชัยชนานนท์ ร่วมสัมภาษณ์ โดยนายทรงกลด สว่างวงศ์ รองผู้ว่าราชการจังหวัดเพชรบูรณ์ ช่วยราชการสํานักงานปลัดกระทรวงมหาดไทย นายธนวัฒน์ ปิ่นแก้ว ผู้อํานวยการสํานักนโยบายและแผน สํานักงานปลัดกระทรวงมหาดไทย และเจ้าหน้าที่ที่เกี่ยวข้อง ร่วมรับฟัง
นายสุทธิพงษ์ จุลเจริญ ปลัดกระทรวงมหาดไทย กล่าวว่า กระทรวงมหาดไทยมีบทบาทและหน้าที่ในการ “บําบัดทุกข์ บํารุงสุข” ให้กับพี่น้องประชาชน โดยการส่งเสริมและสนับสนุนการบริหารราชการในระดับพื้นที่ (Area-Based) ทั้งด้านการรักษาความสงบเรียบร้อย ความปลอดภัย และความมั่นคงภายใน รวมถึงการเสริมสร้างความเข้มแข็งของชุมชนและเศรษฐกิจฐานราก และส่งเสริมการพัฒนาเมืองและโครงสร้างพื้นฐาน โดยการดําเนินโครงการพัฒนาเขตพัฒนาเศรษฐกิจพอเพียง (SEDZ) ด้วยโมเดลเศรษฐกิจใหม่ ตามหลักปรัชญาของเศรษฐกิจพอเพียงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาเป็นแนวทางการขจัดความยากจนและพัฒนาศักยภาพของคนในทุกช่วงวัย โดยมีกรอบแนวทางจากการนําองค์ความรู้คู่คุณธรรม มาส่งเสริมชีวิตด้วยการดําเนินการผ่านกลไกการมีส่วนร่วมและภาคีการพัฒนาจากทุกภาคส่วนเพื่อลดความเหลื่อมล้ําทางรายได้ มุ่งเน้นการพึ่งพาตนเอง และยกระดับคุณภาพชีวิตของประชาชนในพื้นที่ให้เกิดขึ้นอย่างเป็นรูปธรรมอย่างยั่งยืน
“เป้าหมายหลักของการดําเนินการเกี่ยวกับเขตพัฒนาเศรษฐกิจพอเพียง คือ การทําให้ประชาชนสามารถพึ่งพาตนเองได้ พออยู่ พอกิน พอใช้ และมีความสุข ตามหลักปรัชญาของเศรษฐกิจพอเพียง หรือที่เรียกว่า หลัก 3 ห่วง 2 เงื่อนไข คือ พอประมาณ มีเหตุผล มีภูมิคุ้มกัน ภายใต้การมีความรู้คู่คุณธรรม เริ่มต้นจาก “การพัฒนาคน” จากนั้นให้คนไปพัฒนาพื้นที่ เพื่อทําให้คนสามารถดําเนินวิถีชีวิตโดยอยู่กับธรรมชาติและเป็นมิตรกับสิ่งแวดล้อม ซึ่งเป็นหนึ่งในที่มาของทฤษฎีใหม่ประยุกต์สู่โคก หนอง นา นําไปสู่ความมั่นคงทางอาหาร ความมั่นคงในชีวิต ทําให้คนทุกคนบรรลุความต้องการขั้นพื้นฐาน (Basic Needed) ทั้งตนเองและครอบครัว ซึ่งหากนําทฤษฎีใหม่มาใช้เป็นกิจวัตรให้มากขึ้นอย่างต่อเนื่อง เริ่มจากขั้นต้น คือ ทําได้ด้วยตนเองให้พอมีพอกิน จากนั้นขั้นกลาง คือ ขยายผลจากการมีกิน มีใช้ ไปสู่การเอื้อเฟื้อเผื่อแผ่ ทําบุญทําทานแบ่งปันให้กับเพื่อนบ้านและชุมชน และขั้นสูง คือ การรวมกลุ่มเพื่อเพิ่มความเข้มแข็ง ซึ่งเป้าหมายสูงสุดของหลักปรัชญาของเศรษฐกิจพอเพียง คือ การสร้างความมั่งคั่ง โดยการทําให้คนที่ร่วมโครงการได้รวมกลุ่ม ร่วมเอาผลผลิตที่เหลือจากการบริโภคในครัวเรือนและชุมชน มาแปรรูปเพื่อส่งเสริมเศรษฐกิจ สร้างรายได้ สร้างอาชีพ และสร้างความมั่งคั่งให้ประเทศได้” นายสุทธิพงษ์ จุลเจริญ ปลัดกระทรวงมหาดไทย กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า หน้าที่ของกระทรวงมหาดไทย คือ การนําหลักการและอุดมการณ์ไปสู่การปฏิบัติในพื้นที่ให้เกิดเป็นรูปธรรม คือ การทําให้คนมีกินมีใช้ สามารถเลี้ยงดูตนเองได้ ซึ่งแนวทางของเศรษฐกิจพอเพียงไม่ได้หมายถึงความมักน้อย สมถะ แต่หมายถึง “เหมาะสมพอดีตัว” คือการมีเพียงพอตอบสนองความต้องการอย่างเหมาะสม และต้องควบคู่กับความรู้และคุณธรรม ซึ่งการจะทําให้สําเร็จจากขั้นต้นไปสู่ขั้นสูงต้องอาศัยผู้นําที่มีความเข้มแข็ง เป็นผู้มีความรู้ความสามารถ เป็นนักบริหารมืออาชีพ และที่สําคัญ คือ ต้องมีอุดมการณ์และแรงปรารถนาที่จะขับเคลื่อนเพื่อส่วนรวม พร้อมบูรณาการกับภาคีเครือข่ายทุกภาคส่วน ซึ่งโครงการนี้จะต้องขยายไปทั่วทั้งประเทศ ไปยังทุกจังหวัด ทุกอําเภอ ไม่ได้เพียงแค่พื้นที่ใดพื้นที่หนึ่ง เพื่อให้ทุกพื้นที่ของประเทศไทยอุดมสมบูรณ์ไปด้วยอาหาร ประชาชนมีความรักความสามัคคี ทุกชุมชนทุกพื้นที่มีความสุข ตามที่กระทรวงมหาดไทยร่วมกับองค์การสหประชาชาติขับเคลื่อนตามแนวทางการพัฒนาที่ยั่งยืน (SDGs) “เพื่อประเทศไทยที่ยั่งยืน”